มีความรู้สึกหน่วงๆที่ถุงใต้ตาหลังจากล้างตาครับ ไม่มีอาการแสบ แดง หรือบวม มีวิธีแก้ไหมครับ หรือแค่รอแล้วมันจะหายเอง
สวัสดีค่ะ อาการหน่วงใต้ถุงตาหลังจากล้างตา ไม่เจ็บ ไม่แสบแดง ไม่บวมนั้น อาจจะเกิดจาก ภาวะภูมิแพ้ที่ตา ทำให้มีขี้ตา และคันตา ปวดตา ตาแดง มักเป็นช่วงเช้าๆได้ หรือเป็นเยื่อบุตาอักเสบ ภาวะดังกล่าวอาจทำให้มีอาการปวดตาและมีขี้ตาที่ผิดปกติ แต่มักจะมีตาแดงร่วมด้วยชัดเจน หรือเป็นตากุ้งยิง ที่เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีอาการปวดตาและเกิดตุ่มหนองให้สังเกตอาการ ใช้น้ำเปล่าสะอาดล้างเบาๆ ไม่ไปขยี้ตา สวมแว่นตากันแดดป้องกันแดดและฝุ่น และถ้าอาการเป็นมากขึ้นเรื่อยๆ แสบ แดง บวมที่ตามากร่วมด้วย หรือยังหน่วงมากต่อเนื่อง ก็สามารถไปพบแพทย์เพื่อตรวจเพิ่มเติม